kardosdrur/scandi-wiki huggingface dataset:
Rungsted Seier Capital

Rungsted Seier Capital er den professionelle overbygning på ishockeyklubben Rungsted Ishockey Klub, der er hjemmehørende i Hørsholm Kommune med hjemmebane i Bitcoin Arena (tidligere kendt som Hørsholm Skøjtehal). Rungsted Seier Capital blev oprettet i 2013, mens Rungsted Ishockey Klub er Danmarks ældste rene ishockeyklub med sin stiftelse den 1. januar 1941, og har gennem tiden flere gange vundet danmarksmesterskabet og pokalturneringen.

Fra 1999 stillede klubbens førstehold op under navnet Rungsted Cobras, hvilket i 2004 ændredes til Nordsjælland Cobras. I 2009 gik man tilbage til Rungsted Cobras. I 2010 gik den daværende professionelle overbygning konkurs og forlod Metal Ligaen, mens Rungsted Ishockey Klub fortsatte med et hold i 1. division, landets næstbedste ishockeyrække.

I 2013 stiftedes Rungsted Seier Capital og reintroducerede dermed den nordsjællandske klub i Metal Ligaen. Klubben sluttede på sidstepladsen i sin første sæson tilbage, men året efter overraskede man en del klubber og fans med at skulle spille slutspilskvartfinale mod Herning, her måtte helt ud i 7. kamp hvor Herning trak det længeste strå og vandt. Rungsted havde ellers været foran med 3-1 i kampe, men en stærkt diskutabel karantæne til Phil Paquet og en skade til Joel Johansson efterlod Rungsted med en af de yngste backlinier nogensinde i den danske liga, og det knækkede tilsyneladende holdet. 

I januar 2016 blev Seier Capital navnesponsor for Rungsted Ishockey, ligesom selskabet havde købt 43,63 % af aktierne i selskabet bag klubbens hold i Superisligaen.

Sæsonen 2016-17 blev en succesrig sæson for Rungsted Seier Capital da de vandt Pokalturneringen - Metal Cup - mod Aalborg Pirates 3-0 i SaxoBank Arena, men det helt store år for klubben blev 2018-19. Rungsted Seier Capital ryddede bordet fuldstændig og vandt både pokalturnering, Metal Ligaens grundspil samt guldmedaljerne i slutspillet.  

Rungsted Seier Capital spiller i Hørsholm Skøjtehal (opført i 1971), som i øjeblikket er omdøbt til Bitcoin Arena da Bitcoin Suisse er hovedsponsor

Rungsted vandt ishockeyliga-en i 2020/2021

Meritter 1941-2020 

 DM i ishockey
 Guld: 1954-55, 1962-63, 2001-02, 2018-19, 2020-21
 Sølv: 1955-56, 1959-60, 1960-61, 1961-62, 1963-64, 1970-71, 1979-80, 1995-96, 1997-98, 2021-22
 Bronze: 1967-68, 1974-75, 1983-84, 1994-95, 1996-97, 2002-03

 Pokalturneringen
 Vinder: 1999-2000, 2003-04, 2004-05,  2016-17,  2018-19
 Finalist: 1993-94, 2009-10, 2017-18, 2019-20

Eksterne henvisninger 
 Rungsted Ishockey Klub 
 Ligaholdet i Rungsted

Ishockeyklubber i Danmark
Seier Capital
Vinita

Vinita er en amerikansk by og administrativt centrum for det amerikanske county Craig County, i staten Oklahoma. I 2000 havde byen et indbyggertal på .

Ekstern henvisning 
 Vinitas hjemmeside  

Byer i Oklahoma
Stigler

Stigler er en amerikansk by og administrativt centrum for det amerikanske county Haskell County, i staten Oklahoma. I 2000 havde byen et indbyggertal på .

Ekstern henvisning 
 Stiglers hjemmeside 

Byer i Oklahoma
Shawnee (Oklahoma)

Shawnee er en amerikansk by og administrativt centrum i det amerikanske county Pottawatomie County, i staten Oklahoma. I 2000 havde byen et indbyggertal på .

Ekstern henvisning 
 Shawnees hjemmeside 

Byer i Oklahoma
Ølsted (Hedensted Kommune)

Ølsted er en lille by i Østjylland med . Ølsted er beliggende i Ølsted Sogn seks kilometer øst for Hedensted, 10 kilometer sydvest for Horsens og 19 kilometer nordøst for Vejle. Byen tilhører Hedensted Kommune og ligger i Region Midtjylland.

Ølsted Kirke er beliggende en kilometer nord for byen.

I Ølsted ligger både Ølsted Skole, og Ølsted børnehave.

Kilder 

Byer i Hedensted Kommune
Idabel

Idabel er en amerikansk by og administrativt centrum for det amerikanske county McCurtain County i staten Oklahoma. I 2000 havde byen et indbyggertal på .

Byer i Oklahoma
Johan Ernst Heilmann (flertydig)

Johan Ernst Heilmann henviser til flere personer, blandt andre:
 Johan Ernst Heilmann (1735—1800) – dansk præst og salmedigter
 Johan Ernst Heilmann (1810—1879) – dansk præst og salmedigter

Se også 

 Johann Heilmann
Rårup (Hedensted Kommune)

Rårup er en landsby i Østjylland med . Rårup er beliggende i Rårup Sogn 13 kilometer nordvest for Juelsminde, 14 kilometer sydøst for Horsens og 16 kilometer øst for Hedensted. Byen tilhører Hedensted Kommune og er beliggende i Region Midtjylland.

Rårup Kirke ligger i byen.
Rårup Hal ligger i byen.

I byens kirke Sct. Anna ligger Frederik Rantzau (1677 - 18 apr. 1726) begravet, i Det Rantzauske kapel.

Kilder 

Byer i Hedensted Kommune
Byer og bydele med genforeningssten
Hosby

Hosby er en landsby i Østjylland med . Hosby er beliggende i As Sogn fem kilometer nord for Juelsminde, 20 kilometer sydøst for Horsens og en kilometer øst for Overby. Byen tilhører Hedensted Kommune og er beliggende i Region Midtjylland.

Kilder 

Byer i Hedensted Kommune
Rask Mølle

Rask Mølle er en by i Østjylland med , beliggende 4 km nord for Uldum, 14 km syd for Brædstrup, 18 km vest for Horsens og 18 km nord for Hedensted. Byen hører til Hedensted Kommune og ligger i Region Midtjylland.

Byen ligger i Hvirring Sogn. Hvirring Kirke ligger i Hvirring, 4 km nordøst for Rask Mølle. 2 km nordvest for byen ligger Rask Hovedgård, der blev udstykket i 1921 og kun har 15,5 hektar jord tilbage.

Faciliteter 
Rask Mølle Skole har 493 elever, fordelt på 0.-9. klassetrin, samt en SFO. Rask Mølle Børneunivers består af børnehaven Skovstjernen, der er normeret til 47 børn i 3 grupper, og den aldersintegrerede daginstitution Søstjernen, der er normeret til 62 børn i børnehaven og 12 i vuggestuen.

Rask Mølle Hallerne benyttes bl.a. af HK 73 Rask Mølle Håndbold, Rask Mølle Fitness og Rask Mølle & Omegns Idrætsforening (ROI), der tilbyder badminton, fodbold, gymnastik, petanque og tennis. Rask Mølle Kro kan huse 150 gæster i en festsal til 120 personer og to stuer til 40 og 20 personer.

Byen har en Dagli'Brugs. Uldum og Rask Mølle har fælles vandværk, der ligger i Rask Mølle. Rask Mølle Borgerforening blev stiftet i 1895 og administrerer bl.a. byens flagallé.

Historie 
I 1800-tallet ernærede mange på egnen sig ved at lave træsko. Hvor Rask Mølle by ligger i dag, nævntes i 1879 kun "Rask Vandmølle". Den lå ved Møllebæk, og vejnavnet Mølletoften midt i byen minder stadig om den.

Stationsbyen 

Ved vandmøllen blev der anlagt station på Horsens-Tørring Banen, som blev indviet i 1891. I 1904 blev den nye stationsby beskrevet således: "Rask Mølle, Stationsby, med Vejr- og Dampmølle, Købmandshdl., Bageri, Kro, Jærnbane-og Telegrafst." Rask Hovedgaard havde 780 tønder land og et teglværk på skrænten ned mod den udtørrede Rasksø.

Horsens-Tørring Banen hed Horsens Vestbaner fra 1929. Her blev Rask Mølle Station jernbaneknudepunkt, da banen blev forlænget fra Tørring til Thyregod og fik en sidebane fra Rask Mølle over Nørre Snede til Ejstrupholm.

Befolkningsudviklingen i mellemkrigstiden og efter 2. verdenskrig var svag: i 1925 havde stationsbyen 245 indbyggere, i 1930 273, i 1935 251, i 1940 269, i 1945 278, i 1950 312, i 1955 329, i 1960 345 indbyggere og i 1965 449 indbyggere. I 1930, da byen havde 273 indbyggere, var sammensætningen efter erhverv: 28 levede af landbrug, 94 af industri og håndværk, 54 af handel, 37 af transport, 14 af immateriel virksomhed, 33 af husgerning, 13 var ude af erhverv og ingen havde ikke angivet oplysninger.

Horsens Vestbaner indstillede persontrafikken i 1957 og blev helt nedlagt i 1962. Stationsbygningen er bevaret på Stationspladsen 9. Fra enden af Peter Hansens Vej er et stykke af banens tracé bevaret gennem skoven.

Noter

Eksterne kilder/henvisninger 

 Rask Mølle nyt – Borgerforeningens byportal
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Hedensted Kommune
Flemming (Hedensted Kommune)

Flemming er en landsby i Østjylland, beliggende 4 km øst for Rask Mølle, 13 km vest for Horsens og 14 km nord for Hedensted. Flemming hører til Hedensted Kommune og ligger i Region Midtjylland.

Flemming hører til Hornborg Sogn. Hornborg Kirke ligger i Hornborg 2 km syd for Flemming.

Faciliteter 
Flemming Efterskole er etableret i 1893 og har 49 ansatte og 208 elever. Skolens mange bygninger, bl.a. fire idrætshaller, dominerer landsbyen.

Historie

Jernbanen 
Flemming fik i 1891 jernbanestation på Horsens-Tørring Banen, der hed Horsens Vestbaner fra 1929, hvor banen blev forlænget til Thyregod og fik en sidebane fra Rask Mølle til Ejstrupholm. Horsens Vestbaner indstillede persontrafikken i 1957 og blev helt nedlagt i 1962. Stationsbygningen er bevaret på Flemmingvej 31.

I 1906 beskrives Flemming kort således: "Flemming med Efterskole, Jærnbane- og Telegrafst." Målebordsbladene viser kun 6 spredte gårde omkring stationen, så Flemming har ikke engang været en rigtig landsby med smedje og mølle, da stationen og efterskolen blev etableret.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971 

Lokaliteter i Hedensted Kommune
Galla

Galla er den fornemste formelle påklædning. Militære og andre, som er i hoffets tjeneste, er ikke i tvivl om deres påklædning, når en invitation foreskriver galla:

Gallauniform eller kjole og hvidt.

Galla betyder lang kjole for kvinder. Gallakjolen skal være hellang. Kongelige og adelige inspirerede med store pompøse "rokoko"kjoler, der viste rigdom og status. I dag bærer dronningen og de kongelige kvinder lange gallakjoler.
hvis det står på invitationen som dresscode.

Foreskriver indbydelsen smoking skal damerne bære selskabskjoler eller aftenkjoler. Så skal festkjolen i modsætning til gallakjolen have mindre vidde og være hellang eller gå et stykke under knæene, så den er tækkelig.

Smoking er ikke beregnet til kirkebryllupper.

Udtrykket "galla" anvendes desuden om det bal, som elever på landets gymnasier afholder ved afslutningen af deres sidste skoleår.

Dresscode
Carsten Bojsen

Carsten Moe Bojsen (20. maj 1958 - 12. juni 1992) var en dansk atlet. Han var medlem Esbjerg AF.

Carsten Bojsen Memorial er et kastestævne, der har været afholdt i Esbjerg gennem en årerække.

Danske mesterskaber 
  1983 Spydkast 73,86
  1982 Spydkast 67,88
  1980 Spydkast 71,30

Personlig rekord 
 Spydkast gl: 82,15 1983
 Spydkast nye: 62,26 1987

Eksterne henvisninger 
 DAF i tal – Carsten Bojsen
 Esbjerg AM Statistik 

Spydkastere fra Danmark
Atleter fra Esbjerg AF
Carsten
Hornborg

Hornborg er en by i Østjylland med , beliggende 5 km Ø for Uldum, 12 km V for Horsens og 11 km N for Hedensted. Byen hører til Hedensted Kommune og ligger i Region Midtjylland.

Hornborg ligger i Hornborg Sogn. Hornborg Kirke ligger i byen.

Hornborghuset, et stuehus i bindingsværk fra ca. 1750, blev i 1991-92 flyttet fra Hornborg til Hjortsvang Museum.

Kilder 

Byer i Hedensted Kommune
Standing NATO Mine Countermeasures Group 2

Standing NATO Mine Countermeasures Group 2 (SNMCMG2) er den ene af NATO's stående minerydningsstyrker.

SNMCMG2 består normalt af otte minerydningsfartøjer eller strygere samt et støtteskib. De normale nationer der stiller skibe til rådighed for styrken er Belgien, Tyskland, Grækenland, Italien, Spanien, Tyrkiet, Storbritannien og USA.

SNMCMG2 opererer som en samlet styrke, hvad end de deltager i øvelser eller er rydder reelle minefelter. Styrken er primært baseret i Middelhavet, men kan efter behov sendes hvorhen NATO ser behovet.

Organisation 
SNMCMG2 er en del af NATO Response Force (NRF).

Maritime Component Command Napoli (MCC Napoli) holder operativ kontrol over SNMCMG2.

Historie 
Styrken blev oprettet den 27. maj 1999 og frem til september 2001 var den benævnt Standing Mine Countermeasures Force in the Mediterranean (MCMFORMED) og i perioden frem til 1. januar 2005 var styrken benævnt Mine Countermeasures Force South (MCMFORSOUTH), indtil den fik sit nuværende navn SMCMG2.

MCMFORMED og sin daværende søsterstyrke Mine Countermeasures Force North (MCMFORNORTH) blev i juni 1999 stillet en opgave om at operere i Adriaterhavet, hvor man skulle rydde dumpet ammunition fra fly under Operation Allied Force. Den sammenlagte styrke bestod af 11 minerydnings- og strygningsfartøjer samt et støtteskib. Operationen, navngivet Allied Harvest begyndte den 9. juni 1999 og søgningen efter ammunitionen begyndte tre dage senere og varede 73 dage. I alt blev 93 stykker ammunition lokaliseret og bortsprængt i et område der var 3,570 km².

Se også 
 Standing NATO Mine Countermeasures Group 1
 Standing NATO Maritime Group 1
 Standing NATO Maritime Group 2

Referencer og links 

 official web page 

NATO
Flåder
Korning

Korning er en landsby i Østjylland med . Korning er beliggende i Korning Sogn fire kilometer vest for Hatting, 10 kilometer vest for Horsens og 10 kilometer nord for Hedensted. Byen tilhører Hedensted Kommune og er beliggende i Region Midtjylland.

Korning Kirke og Korning Skole ligger i byen.

Kilder 

Byer i Hedensted Kommune
Jørgen Jelstrøm

Jørgen Jelstrøm (født 22. april 1963) er en tidligere dansk atlet. Han blev optaget i Freja Odense i en alder af 13.
Han satte en dansk ungdomsrekord for sin aldersklasse som deltager i et voksenstævne i Svendborg på 62,29 m med seniorspydet på 800 gram i en alder af 14 hvor han efter sin alder normalt kun skulle konkurrere med 600 grams spydet.

Som 15 årig satte han ny dansk rekord for ungdom med 72,84 m og han rykkede op som nr 2 i verden for ungdom.

Samme år som 15 årig kvalificerede han sig til DM for Seniorer ( voksne) og blev nr 3 med 66,58 m med 800 grams spyd.
Han fik i vintertræningen en diskusprolaps med 205 kg i benbøjningsøvelse, og måtte holde pause i flere måneder.
Satte Dansk Seniorrekord på Århus stadion i 1982 med 81,74 m. En forbedring på over 3 m.

Internationale mesterskaber 
 1982 EM Spydkast 18. plads 70,84
Europa cup for klubhold i Verona Italien 1983. Første plads i spydkast 80.29 m.

4 plads ved EM for juniorer i Utrecht Holland. I 1981.

Internationale ungdomsmesterskaber 
 1981 JEM Spydkast 4. plads 74,86

Danske mesterskaber 
  1985 Spydkast 71,89
  1984 Spydkast 78,07
  1983 Spydkast 71,92
  1982 Spydkast 81,74
  1981 Spydkast 72,49
  1978 Spydkast 66,58

Personlig rekord 
 Spydkast gl: 82,05 1985

Eksterne henvisninger 

Spydkastere fra Danmark
Atleter fra Odense Freja
Mysteriet i Marlow

Mysteriet i Marlow (en: The Man in the Brown Suit) er en spændingsroman fra 1924, skrevet af Agatha Christie. Den findes på dansk som Manden i det brune tøj
 
Det er den første af den type romaner, hun selv betegnede som "lette at skrive".  Ingen af Christies sædvanlige detektiver Hercule Poirot og Jane Marple deltager i opklaringen, men oberst Race står i spidsen for efterforskningen.

Plot 

Da Anne Beddingfield, en ung eventyrlysten kvinde, overværer en tilsyneladende ulykke og beslutter sig for at undersøge den nærmere, bliver hun involveret i en sag, der omfatter røveri, spionage og mord. Hun følger et spor til Sydafrika, hvorfra en storforbryder organiserer et verdensomspændende mafialignende gangstervælde. 
Det er svært at finde ud af, hvem der er ven og fjende, men det lykkes Anne at finde frem til bagmanden. Løsningen omtales i Agatha Christies fortælleteknik.

Fortællestil 

I sine tidlige spændingsromaner benyttede Christie sig af en "let, eventyragtig" fortællestil, som tillader læseren at identificere sig med hovedpersonen. Historien berettes gennem to dagbøger, Annes egen og Sir Eustache Pedlers  Mod slutningen bliver Anne forelsket, men er genstanden for hendes kærlighed helt eller skurk?

Versioner 
The Evening News købte rettighederne til at bringe historien som føljeton.

Anmeldelser 
Manden i det brune tøj anses for en af de bedste af de tidlige Agatha Christie romaner.

Udgave på dansk 

 Maylands ;1925
 Carit Andersen (De trestjernede kriminalromaner, bind 9); 1961 – Under titlen: Manden i det brune tøj
 Carit Andersen (De trestjernede kriminalromaner, bind 9); 1966 – Under titlen: Manden i det brune tøj
 Forum, (bind 9); 1973  – Under titlen: Manden i det brune tøj
 Wøldike; 1985  – Under titlen: Manden i det brune tøj

Noter

Litteratur 

 Barnard, Robert (1980): A Talent to Decieve, Fontana/Collins
 Osbourne, Charles (1982): The Life and Crimes of Agatha Christie,Collins (London)

Krimier
Litteratur i 1924
Romaner fra England
Agatha Christie
Bøger af Agatha Christie
Åle

Åle - den gamle stavemåde Aale er lokalt den mest anvendte - er en by i Østjylland med , beliggende 4 km vest for Rask Mølle, 7 km nordøst for Tørring, 20 km vest for Horsens og 22 km nordvest for Hedensted. Byen hører til Hedensted Kommune og ligger i Region Midtjylland.

Lokalområdet 
Aale hører til Aale Sogn, og Aale Kirke ligger i byen. Åle Bæk løber gennem byen og munder ud i Gudenåen 1 km øst for byen. Aale Borgerforening administrerer en teltplads ½ km sydøst for byen for kanofarere på Gudenåen.

Aale Sogn udgør sammen med Linnerup Sogn ét pastorat. I Linnerup Sogn ligger landsbyen Hjortsvang med forsamlingshus og landsbymuseet Hjortsvang Museum.

Aale og Hjortsvang har lokalråd fælles med Hammer Sogn, hvor Kovtrupgård Naturcenter ligger i den gamle studedriverkro tæt ved Gudenåens og Skjern Å's udspring i Tinnet Krat. I den gamle nedlagte skole ligger nu Hærvejens Lejrskole.

Aale-Hjortsvang-Hammer var i 2012 en af de tre finalister i Hedensted Kommunes konkurrence om "Årets lokalområde".

Faciliteter 
Aale Hjortsvang Skole, der har SFO, og børnehaven Kernehuset blev i januar 2013 slået sammen til den fælles institution Aale Hjortsvang Børneby. Skolen har ca. 90 elever, fordelt på 0.-6. klassetrin.

Kultur- og idrætshuset Aale-Hjortsvang Minihal blev i 2004-05 opført af frivillig arbejdskraft fra Aale og Hjortsvang. Åle Ungdoms- og Idrætsforening (ÅUI) tilbyder fodbold, gymnastik, zumba, basketball, floorball, badminton, håndbold og løb. Desuden findes gymnastikforeningen Columna og Aale Petanque Klub.

Aale Forsamlingshus kan rumme 150 personer. Brugsen lukkede i 2009. En forening overtog i 2011 den 2.000 m² store Brugs-grund og arbejder på at skabe nyt liv i bymidten.

Historie 
Navnet Aale forekommer 1432 i formen Aall.

I 1904 beskrives Aale således: "Aale med Kirke, Præstegd., Skole (indrettet 1894 i en tidligere Pigehøjskole, som var oprettet 1867 og nedlagdes 1891), privat Pogeskole, Forsamlingshus (opf. 1882), Andelsmejeri og Fattiggaard (paa Aale Mark, opr. 1883, Plads for 50 Lemmer)".

Jernbanen 
Aale og Hjortsvang fik jernbanestationer på Horsens Vestbaner fra 1929, hvor Horsens-Tørring Banen fik en sidebane fra Rask Mølle til Ejstrupholm. Horsens Vestbaner indstillede persontrafikken i 1957 og blev helt nedlagt i 1962.

De to stationsbygninger er bevaret på Nyvej 15 i Aale og Hjortsvangvej 19 i Hjortsvang, sidstnævnte med et autentisk varehus. I forlængelse af Gudenåvej i Aale går en sti på banetracéet over Gudenåen på den gamle jernbanebro ved teltpladsen og gennem Rask Skov.

Noter

Eksterne kilder/henvisninger 

 Aale-Hjortsvang-Hammer
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Hedensted Kommune
Rårup

Rårup kan henvise til flere stednavne i Danmark:
 Rårup (Lolland) – bebyggelse, ejerlav i Vestenskov Sogn, Lolland Kommune
 Rårup (Hedensted Kommune) – landsby i Rårup Sogn, Hedensted Kommune
Thomas Rydahl

Thomas Rydahl (født 1974 i Aarhus) er en dansk forfatter og oversætter, uddannet fra Forfatterskolen 1997-99. I 1992 vandt han Politikens og Gyldendals novellekonkurrence med novellen Forever Young. Han har siden udgivet tre krimier i serien om Erhard; Eremitten (2014), De savnede (2016) og De tre paver (2019). Med Eremitten vandt han Bogforums Debutantpris 2014, Harald Mogensen-prisen 2015 for bedste danske krimi - og Glasnøglen 2015 for bedste nordiske krimi. I 2019 udgav han desuden Mordet på en havfrue, skrevet i samarbejde med forfatterduoen A.J. Kazinski. I 2021 udgav han romanen Forførernes klub.

Oversættelser 
 Blink af Malcolm Gladwell (2006)
 Afvigerne af Malcolm Gladwell (2009)

Romaner 
 2014: Eremitten, Erhard-serien bind 1 (krimiroman)
 2016: De savnede, Erhard-serien bind 2 (krimiroman)
 2019: De tre paver, Erhard-serien bind 3 (spændingsroman)
 2019: Mordet på en havfrue, i samarbejde med A.J. Kazinski
 2021: Forførernes klub 
 2022: Uniform, Bind 1 i Den københavnske nat-serien
 2023: Medskribent på Lasse Holms Besættelse (Lasse Holm døde i 2021)

Referencer

Eksterne henvisninger 
 
 

Personer fra Aarhus
Oversættere fra Danmark
Novelleforfattere fra Danmark
Dansksprogede forfattere fra Danmark
Lars Haukohl

Lars Martin Haukohl (født 18. maj 1984 i København) er en dansk atlet. Han er medlem Sparta Atletik.

Internationale ungdomsmesterskaber 
 2003 U20-NM Stangspring 5. plads 4,20
 2001 Ungdoms-OL Stangspring 9. plads 4,40
 2001 U21-NM Stangspring 5. plads 4,50

Danske mesterskaber 
  2007 Stangspring-inde 4,70
  2006 Stangspring-inde 4,50
  2005 Stangspring 4,55
  2004 Stangspring-inde 4,50

Personlig rekord 
 Stangspring: 4,98 2005

Eksterne henvisninger 
 DAF i tal – Lars Haukohl 
 Lars Martin Haukohl's hjemmeside
 sparta.dk: Alletiders Top 10 

Stangspringere fra Danmark
Atleter fra Sparta Atletik
Personer fra København
Scott Clendenin

Scott Clendenin (født 17. januar 1968, død 24. marts 2015) var en amerikansk musiker bedst kendt for sin position som bassist i det indflydelsesrige amerikanske dødsmetalband Death i perioden fra 1996 til opløsningen i 2001. I 1997 sluttede han sig også til Chuck Schuldiners andet musikprojekt Control Denied, hvor han i 1999 blev afløst af Steve DiGiorgio.

Diskografi 
Death
The Sound of Perseverance (1998)
Live in L.A. (Death & Raw) (2001)
Live in Eindhoven (2002)
Vivus! (2012)

Control Denied
Demo (1996)
A Moment of Clarity (1997)
The Fragile Art of Existence (1999; kun tekst)

Symbolic
The Ultimate Death Tribute (2010, spor 4-6, 15-16, 21)

Referencer

Eksterne henvisninger 
 

Bassister fra USA
Death